EkBass/fiwiki-20250220-pages-articles huggingface dataset:
Urmia (järvi)

Urmia tai Urmiajärvi (, ) oli pitkään Iranin järvistä suurin Kaspianmeren jälkeen. Järvi on kuitenkin supistunut hyvin paljon 1980-luvun jälkeen ja järvi on vaarassa kuivua kokonaan. Maan johtoa on syytetty järveen tulevien jokien patoamisesta ja luonnonkatastrofin synnyttämisestä.Kenneth R. Weiss, Iran’s Tarnished Gem National Geographic 4/2018 Järvi on saanut nimensä sen länsipuolella sijaitsevan Urmian kaupungin mukaan. == Maantiede == Urmiajärvi sijaitsee ylänköalueella Āzārbāyjān-e Gharbīn provinssissa Iranin luoteisosassa, noin 50 kilometrin päässä Turkin rajasta. Järvi oli 140 kilometriä pitkä ja 55 kilometriä leveä. Sen pinta-ala on ennen kutistumistaan ollut 5 470 neliökilometriä, siis neljänneksen Saimaata suurempi. Urmia on matala suolajärvi, jolla ei ole laskujokea. Keskisyvyys oli vain seitsemän metriä ja suurin syvyys 16 metriä. Järvi sijaitsee 1 280 metrin korkeudessa merenpinnasta. Järvessä oli 102 saarta. Järven suolapitoisuus on noin 30 prosenttia, mikä on Kuolleenmeren tasoa ja lähes kymmenkertainen meriveteen verrattuna. Suolaisuuden takia juuri mikään kasvi tai eläin ei elä järvessä. Poikkeuksia ovat kuitenkin esimerkiksi Artemia-äyriäiset, jotka puolestaan ruokkivat suuria flamingo- ja pelikaaniparvia. Järvellä on ollut vuonna 1976 perustettu 4 636 neliökilometrin laajuinen Unescon biosfäärisuojelualue. Järven saarilla on kuusipeuran uhanalaiseksi katsotun alalajin persiankuusipeuran (persiankauriin) suojelualue, jossa eläintä yritetään palauttaa luontoon. Urmiajärven alue on ollut kauan asuttua. Se oli Mesopotamian kulttuurin reuna-aluetta ja sen sivistyksen piirissä. Assyrialaiset nimittivät järveä ”Alemmaksi Nairin mereksi”, muinaiset persialaiset käyttivät nimeä Chichast ja roomalaiset nimeä Lacus Matianus. Keskiajalla järven nimi oli Kabuda. Keväällä 2019 Iranissa oli pahimmat tulvat 50 vuoteen. Tulvien jälkeen Urmiajärven pinta-ala laajeni ja oli huhtikuussa 2019 noin 3 000 neliökilometriä. Järven syvyys kasvoi 62 cm verrattuna vuotta aikaisempaan syvyyteen. Urmia.png|Urmiajärven sijainti Iranissa, järvi on merkitty karttapisteellä. Urmia lake drought.gif|Järven supistuminen animaationa. Lake Urmia Shrinkage.png|Kartta Urmia järven kutistumisesta vuodesta 1984. Lake Urmia in Iranian Azerbaijan 01.jpg|Urmiajärven rantaa vuonna 2011. Lake Urmia in Iranian Azerbaijan 03.jpg|Urmiajärven rantaa vuonna 2011. == Lähteet == == Aiheesta muualla == * UNESCOn biosfäärialue * Lake Urmia (eoearth.org) Luokka:Iranin järvet Luokka:Suolajärvet Luokka:Āzārbāyjān-e Gharbī Luokka:Āzārbāyjān-e Sharqī Luokka:Seulonnan keskeiset artikkelit
Matt Ghaffari

Matt Ghaffari (s. 11. marraskuuta 1961) on yhdysvaltalainen entinen painija, jonka parhaimmat saavutukset tulivat kreikkalais-roomalaisen painin puolelta 1990-luvulla. Painoluokassaan raskaassa sarjassa, jossa Ghaffarin aikana raja 130 kilogrammassa, Ghaffari jäi kansainvälisellä tasolla Aleksandr Karelinin varjoon. Hän hävisi Karelinille loppuottelussa 1996 Atlantan olympialaisissa kuten myös 1991 Varnan ja 1998 Gävlen MM-kisoissa sekä vuoden 1990 Masters- turnauksessa. 1995 Prahan MM-kisoissa Ghaffari jäi pronssille kohdattuaan Karelinin välierässä. MM-kilpailuissa 1990 Ostiassa (6. sija), 1994 Tampereella (6.) ja 1993 Tukholmassa (11.) kuin myös 1992 Barcelonan olympialaisissa "Siperian karhu" tuli vastaan aikaisemmassa vaiheessa. Ghaffari oli vielä varamiehenä Sydneyn olympialaisiin vuonna 2000. Pan- Amerikan mestaruuden Ghaffari voitti urallaan yhdeksän kertaa, joista kaksi kertaa vapaapainissa. Yhdysvaltain mestaruuden hän voitti kreikkalais- roomalaisessa painissa kuudesti ja vapaapainissa kerran. Ghaffari on sittemmin toiminut valmennustehtävissä, mitä hän oli tehnyt koko painiuransa ajan. Aktiiviaikoina Ghaffarin mitat olivat 193 senttimetriä ja 127 kilogrammaa. Siviiliammatiltaan hän on taloussuunnittelija. ==Lähteet== * Matt Ghaffari FILA:n tietokannassa * http://www.mattghaffari.com/wrestling.cfm ==Aiheesta muualla== * Matt Ghaffarin kotisivut Luokka:Yhdysvaltalaiset kreikkalais- roomalaisen tyylin painijat Luokka:Yhdysvaltalaiset vapaapainijat Luokka:Yhdysvaltalaiset olympiamitalistit Luokka:Vuonna 1961 syntyneet Luokka:Elävät henkilöt
Bundesliiga (täsmennyssivu)

Bundesliiga (saks. "liittoliiga") on saksankielinen nimitys useille koko liittovaltion alueen kattaville urheilusarjoille. *Amerikkalainen jalkapallo: **Amerikkalaisen jalkapallon 2. Bundesliiga **Amerikkalaisen jalkapallon naisten Bundesliiga *Ammunta: **Ilmakiväärin Bundesliiga **Ilmapistoolin Bundesliiga *Baseballin Bundesliiga *Jalkapallo: **Saksan Bundesliiga **Saksan 2. Bundesliiga **Itävallan Bundesliiga **Naisten jalkapallon Bundesliiga **Katujalkapallon Bundesliiga (pohjois- ja eteläliigat) *Judo: **Judon 1. Bundesliiga **Judon 2. Bundesliiga **Judon naisten 1. Bundesliiga **Judon naisten 2. Bundesliiga *Jääkiekko: **DEL, entinen jääkiekon Bundesliiga Saksassa **2. Bundesliga (jääkiekko) **Itävallan naisten jääkiekon Bundesliiga *Koripallo **Saksan koripallon 1. Bundesliiga **Saksan koripallon 2. Bundesliiga **Itävallan koripallon Bundesliiga **Saksan naisten koripallon Bundesliiga **Itävallan naisten koripallon Bundesliiga *Käsipallo: **Käsipallon Bundesliiga **Käsipallon pohjoinen 2. Bundesliiga **Käsipallon eteläinen 2. Bundesliiga **Käsipallon naisten 1. Bundesliiga **Käsipallon naisten 2. Bundesliiga *Lentopallo: **Lentopallon Bundesliiga **Lentopallon naisten Bundesliiga *Maahockey: **Maahockeyn 1. Bundesliiga **Maahockeyn 2. Bundesliiga *Minigolf: **Minigolfin 1. Bundesliiga **Minigolfin 2. Bundesliiga **Minigolfin naisten 1. Bundesliiga **Minigolfin naisten 2. Bundesliiga *Nyrkkipallo **Nyrkkipallon Bundesliiga **Nyrkkipallon naisten Bundesliiga *Painin Bundesliiga (1. ja 2.) *Painonnosto: **Painonnoston 1. Bundesliiga **Painonnoston 2. Bundesliiga *Petankin Bundesliiga *Purjelento **Purjelennon 1. Bundesliiga **Purjelennon 2. Bundesliiga *Pöytätennis: **Pöytätenniksen 2. Bundesliiga **Pöytätenniksen naisten 1. Bundesliiga **Pöytätenniksen naisten 2. Bundesliiga *Rullakiekon Bundesliiga *Rugby: **Rugbyn 1. Bundesliiga **Rugbyn 2. Bundesliiga **Rugbyn naisten 1. Bundesliiga **Rugbyn naisten 2. Bundesliiga *Šakki **Šakin Bundesliiga **Sveitsin šakin Bundesliiga **Kirješakin Bundesliiga *Salibandy: **Unihockey-Bundesliga *Skat: **Skatin Bundesliiga **Skatin naisten Bundesliiga *Speedwayn Bundesliiga *Sulkapallo: **Sulkapallon 1. Bundesliiga **Sulkapallon 2. Bundesliiga *Tennis: **Tenniksen 1. Bundesliiga **Tenniksen 2. Bundesliiga **Tenniksen naisten 1. Bundesliiga **Tenniksen naisten 2. Bundesliiga *Trampoliinivoimistelu: **Trampoliinivoimistelun 1. Bundesliiga **Trampoliinivoimistelun 2. Bundesliiga *Triathlon: **Triathlonin 1. Bundesliiga **Triathlonin 2. Bundesliiga *Uinti: **Uinnin miesten 1. Bundesliiga **Uinnin miesten 2. Bundesliiga **Uinnin naisten 1. Bundesliiga **Uinnin naisten 2. Bundesliiga *Uppopallon Bundesliiga *Vesipallo: **Vesipallon 1. Bundesliiga **Vesipallon 2. Bundesliiga (pohjois- ja eteläliigat) *Voimistelu: **Voimistelun miesten 1. Bundesliiga **Voimistelun miesten 2. Bundesliiga **Voimistelun naisten 1. Bundesliiga **Voimistelun naisten 2. Bundesliiga Luokka:Saksan urheilu
Manu Ginóbili

Emanuel David ”Manu” Ginóbili Maccari (s. 28. heinäkuuta 1977 Bahía BlancaBasketball-Reference.com) on argentiinalainen kilpauransa päättänyt koripalloilija. Koripalloperheestä lähtöisin olevalla Ginóbililla on myös Italian kansalaisuus. Heittävänä takamiehenä pelannut Ginóbili tunnettiin vahvana ratkaisupelaajana. Ginóbili pelasi pitkään NBA:n San Antonio Spursissa. Lisäksi hän pelasi Argentiinassa ja Italiassa. NBA:ssa Ginóbili voitti neljä mestaruutta. Vuonna 2008 hänet valittiin kauden parhaaksi kuudenneksi mieheksi. Hänet nimettiin kahdesti NBA:n tähdistöotteluun ja sarjan kolmostähdistöjoukkueeseen. Vuonna 2001 hän voitti Euroliigan mestaruuden ja oli kauden finaalien arvokkain pelaaja. Italian pääsarjassa hän voitti mestaruuden kerran ja valittiin kahdesti sarjan arvokkaimmaksi pelaajaksi. Argentiinan miesten maajoukkueessa Ginóbili voitti olympiakultaa Ateenassa 2004, olympiapronssia Pekingissä 2008, MM-hopeaa Yhdysvalloissa 2002 ja Amerikan-mestaruuskilpailuista neljä mitalia joista kaksi kultaista. == Ura == === Seurajoukkueet === Euroopassa Ginóbili pelasi Italiassa vuosina 1998–2002 Viola Reggio Calabriassa ja Virtus Bolognassa. Hän saavutti Virtus Bolognan riveissä Italian-mestaruuden ja Euroliigan voiton vuonna 2001 ja vuonna 2002 Italian cup-mestaruuden. NBA-joukkue San Antonio Spursissa Ginóbili pelasi vuosina 2002–2018. Pisteiden valossa hänen paras NBA-kautensa oli kausi 2007–2008, jolloin hän teki keskimäärin 19,5 pistettä ottelua kohden. Saman kauden päätteeksi hänet valittiin kauden parhaaksi kuudenneksi mieheksi. Hän saavutti Spursin riveissä NBA-mestaruuden vuosina 2003, 2005, 2007 ja 2014. Ginóbili ilmoitti lopettavansa pelaajauransa elokuussa 2018.http://www.espn.com/nba/story/_/id/24493528/manu-ginobili-san-antonio- spurs-retiring === Maajoukkue === Argentiinan miesten maajoukkueessa Ginóbili voitti olympiakultaa Ateenassa 2004 ja olympiapronssia Pekingissä 2008. Lontoon kesäolympialaisissa 2012 Argentiina oli neljäs. Ginóbili saavutti Argentiinan maajoukkueessa myös MM-hopeaa vuonna 2002. Vuosina 2001 ja 2011 hän voitti Argentiinan joukkueessa Amerikan-mestaruuden. Ginóbili päätti maajoukkueuransa vuonna 2016 Argentiinan hävittyä Yhdysvalloille Rio de Janeiron kesäolympialaisten pudotuspeleissähttps://sportando.basketball/en/national-teams/national- teams/209780/manu-ginobili-and-andres-nocioni-retire-from-argentina-national- team.html . == Lähteet == * * Manu Ginóbili Bio, Stats, and Results Olympics at Sports-Reference.com === Viitteet === == Aiheesta muualla == * Ginóbilin sivusto * NBA:n pelaajaprofiili * Profiili FIBA Archive Luokka:Argentiinalaiset koripalloilijat Luokka:Argentiinalaiset olympiavoittajat Luokka:Vuonna 1977 syntyneet Luokka:Elävät henkilöt
Wilho Sipilä

Frans Wilhelm (Wilho) Sipilä (7. elokuuta 1858 Vahto - 8\. maaliskuuta 1917 Mynämäki) oli suomalainen kirkkoherra, lääninrovasti ja suomalaisen puolueen kansanedustaja. Sipilän vanhemmat olivat maanviljelijä Johan Mattsson ja Edla Vilhelmina Pettersdotter. Hän pääsi ylioppilaaksi 1882, hänet vihittiin papiksi 1887 ja hän suoritti pastoraalitutkinnon 1891. Sipilä aloitti uransa opettajana ns. Antipoffin rääsykoulussa. Hän oli Mynämäen kirkkoherran viran väliajan saarnaajana 1887, Houtskärin vt. kirkkoherrana 1887–1890 sekä Kemiön kirkkoherran apulaisena 1890–1893. Sipilä toimi kirkkoherrana Brändössä 1893–1902 ja Mynämäellä 1902–1917. Mynämäen rovastikunnan lääninrovastina Sipilä oli 1907–1917. Sipilä oli kansanedustajana 1907–1908 ja 1909–1914 edustaen Turun läänin eteläistä vaalipiiriä. Hän oli eduskunnan rautatievaliokunnan puheenjohtajana vuonna 1907. Wilho Sipilä oli naimisissa vuodesta 1894 Mandi Matilda Piiraisen kanssa. Taidemaalari Sulho Sipilä ja arkkitehti Lauri Sipilä olivat Wilho Sipilän poikia. == Lähteet == * Luokka:Kansanedustajat Luokka:Suomalaisen puolueen poliitikot Luokka:Varsinais-Suomen vaalipiiri Luokka:Suomen evankelis-luterilaisen kirkon papit Luokka:Vuonna 1858 syntyneet Luokka:Vuonna 1917 kuolleet
John Hedberg

Johan (John) Fredrik Hedberg (1. huhtikuuta 1840 Paimio – 12. huhtikuuta 1916 Helsinki) oli suomalainen toimittaja ja metsänhoitaja joka toimi RKP:n kansanedustajana 1900-luvun alussa.Ylioppilasmatrikkeli 1853–1899: Hedberg Johan (John) Fredrik Viitattu 28.1.2021. Hedbergin vanhemmat olivat kirkkoherra Fredrik Gabriel Hedberg ja Maria Johanna Sofia Eklund. Hän pääsi ylioppilaaksi 1857 ja valmistui metsänhoitajaksi 1859. Hedberg oli metsänhoitajana Tuusulassa 1864–1879 ja sahanhoitajana 1875–1880. Hän toimi Kellokosken polttimo Oy:n johtajana ja Marieforsin tilanhoitajana Tuusulassa 1878–1891 ja oli samaan aikaan myös Tuusulan säästöpankin sihteerinä ja taloudenhoitajana sekä vuosina 1889–1891 Enson puuhiomon johtajana. Hedberg siirtyi sitten lehtialalle ja julkaisi Trävarutidning i Finland nimistä lehteä vuosina 1891–1893. Hän oli sitten Åbo Tidningin toimitussihteerinä ja Åbo Underrättelser -lehden toimittajana vuosina 1893–1906 sekä Västra Finlandin päätoimittajana 1902–1905. Viimeksi Hedberg oli Åbo Underrättelser -lehden Helsingin kirjeenvaihtajana 1907–1916 ja toimittajana Nya Pressen ja Helsingfors Dagbladet -lehdissä. Hedberg oli RKP:n kansanedustajana 1908–1910 ja 1911–1917 edustaen Turun läänin eteläistä vaalipiiriä. Hän oli jo aiemmin ollut mukana valtiopäivillä talonpoikaissäädyssä Piikkiön tuomiokunnan edustajana 1888. John Hedberg oli naimisissa Linda Albertina Dahlin kanssa vuosina 1868–1875 ja vuodesta 1879 Gustava Eufrosyne Karolina Tennbergin (os. Dehm) kanssa. == Lähteet == * ===Viitteet=== Luokka:Suomen suuriruhtinaskunnan talonpoikaissäädyn valtiopäivämiehet Luokka:Suomalaiset metsänhoitajat Luokka:Suomalaiset päätoimittajat Luokka:Kansanedustajat Luokka:Suomen ruotsalaisen kansanpuolueen poliitikot Luokka:Varsinais-Suomen vaalipiiri Luokka:Vuonna 1840 syntyneet Luokka:Vuonna 1916 kuolleet
Lamppula

Lamppula () on kylä Leningradin alueen Hatsinan piirin Orinansavotan kunnassa Venäjällä. Se sijaitsee Pietarin ja Oredežin välisen rautatien itäpuolella neljän kilometrin päässä kuntakeskuksesta. Asukkaita on noin 1 500 henkeä. 1600–1700-luvun vaihteessa Lamppulassa oli Koprinan luterilaisen seurakunnan kappeli. Lamppula on yksi Hatsinan piirin vanhauskoisten perinteisistä keskuksista. Heitä siirtyi Inkeriin jo Ruotsin vallan aikana 1700-luvun lopussa. Pomorjen vanhauskoisryhmällä on kylässä 1900-luvun alussa rakennettu rukoushuone ja hautausmaa. Kylän nähtävyyksiä ovat 1800-luvulla rakennetut koristeelliset hirsitalot ja ruhtinas Vitgenšteinin vuonna 1910 rakennuttama koulurakennus. Lamppulassa toimii perunan viljelyyn ja maidontuotantoon erikoistunut maatalousyritys ZAO Orlinskoje. Kylästä on linja-autoyhteys Siiverskaan. ==Lähteet== == Aiheesta muualla== * Lamppula Leningradin alueen kulttuuri -tietosanakirjassa Luokka:Inkerin kylät Luokka:Hatsinan piiri
Nestor Huoponen

Nestor Emanuel (N. E.) Huoponen (10. tammikuuta 1861 Mäntyharju – 16. toukokuuta 1916 Helsinki) oli suomalainen kanttori-urkuri ja maanviljelijä, joka toimi nuorsuomalaisten kansanedustajana ensimmäisissä eduskunnissa. Huoposen vanhemmat olivat lämmittäjä Johan Huoponen ja Fredrika Mattas. Hän kävi kansakoulun ja suoritti 1879 Turussa lukkarikoulun. Huoponen toimi vt. lukkari-urkurina Turun tuomiokirkkoseurakunnassa, Mäntyharjulla ja Sortavalan kaupunki- ja maaseurakunnassa vuosina 1879–1885 ja sen jälkeen Kirvun lukkari- urkurina 1885–1916. Hänellä oli Kirvussa myös maatila ja hän toimi tämän ohella Kirvun postitoimiston hoitajana, Kirvun kunnan paloapuyhdistyksen toimitusjohtajana, Kirvun lauluseuran kuoron johtajana sekä Henkivakuutusyhtiö Suomen, Pohjolan ja Patrian paikallisena vakuutusasiamiehenä. Hänelle myönnettiin director cantus -arvonimi. Huoponen oli talonpoikaissäädyssä säätyvaltiopäivillä Jääsken tuomiokunnan edustajana 1899, 1900, 1904–1905 ja 1905–1906. Hän oli kansanedustajana 1907–1909 edustaen Viipurin läänin itäistä vaalipiiriä. Huoponen toimi myös Kirvun kuntakokouksen puheenjohtajana ja kuului Kirvun luonnonparantolan johtokuntaan. Nestor Huoponen oli naimisissa vuodesta 1889 Sofia Högmanin kanssa. == Lähteet == * ===Viitteet=== Luokka:Kansanedustajat Luokka:Nuorsuomalaiset poliitikot Luokka:Suomen suuriruhtinaskunnan talonpoikaissäädyn valtiopäivämiehet Luokka:Viipurin läänin itäinen vaalipiiri Luokka:Suomalaiset kanttorit Luokka:Suomalaiset urkurit Luokka:Vuonna 1861 syntyneet Luokka:Vuonna 1916 kuolleet
Tahvo Kruus

Staffan (Tahvana, Tahvo) Kruus (29. joulukuuta 1862 Valkjärvi - 15\. marraskuuta 1918 Terijoki) oli suomalainen maanviljelijä, maakauppias ja pankinjohtaja. Hän oli suomalaisen puolueen kansanedustajana 1900-luvun alussa. Kruusin vanhemmat olivat lukkari Petter Kruus ja Anna Karhu. Kruus oli maanviljelijänä ja maakauppiaana Kivennavalla vuosina 1890–1918 ja vuonna 1918 hän toimi myös Kansallis-Osake-Pankin Terijoen konttorin hoitajana. Kruus oli kansanedustajana 1909–1910 edustaen Viipurin läänin itäistä vaalipiiriä. Hän toimi myös Kivennavan kunnallislautakunnan esimiehenä ja hän kuului Uudenkirkon ja Kivennavan yhdistämistä Pietarin kuvernementtiin vastustaneeseen toimikuntaan 1910-luvun alkupuolella. Tahvo Kruus oli naimisissa vuonna 1883 Anna Sirkiän (ent. Seppänen) kanssa. Hän meni uusiin naimisiin 1886 Maria Havian kanssa. == Lähteet == * Luokka:Kansanedustajat Luokka:Suomalaisen puolueen poliitikot Luokka:Viipurin läänin itäinen vaalipiiri Luokka:Suomalaiset pankinjohtajat Luokka:Vuonna 1862 syntyneet Luokka:Vuonna 1918 kuolleet
Johan Wilhelm Runeberg

Johan Wilhelm (J. W.) Runeberg (8. helmikuuta 1843 Porvoo – 3. tammikuuta 1918 Helsinki) oli suomalainen lääketieteen professori, moninkertainen valtiopäivämies, valtioneuvos ja RKP:n kansanedustaja ensimmäisessä eduskunnassa. ==Henkilöhistoria== Runebergin vanhemmat olivat professori, runoilija Johan Ludvig Runeberg ja Fredrika Charlotta Tengström. Hän pääsi ylioppilaaksi Porvoon lukiosta 1860 ja valmistui filosofian kandidaatiksi 1863 ja maisteriksi 1864. Runeberg suoritti lääketieteen kandidaatin tutkinnon 1866, lisensiaatin tutkinnon 1870 ja hänestä tuli lääketieteen ja kirurgian tohtori 1871. Runeberg oli naimisissa vuodesta 1872 lähtien vaasalaisen kauppaneuvos August Aleksander Levónin tyttären Edith Alexandra Levónin (1853–1927) kanssa. Heillä oli kuusi lasta, joista Birger Runeberg (1875–1938) toimi myöhemmin Helsingin yliopiston kirurgian dosenttina ja professorina, Lars Runeberg (1881–1939) oli metsänhoitaja ja Einar Runeberg (1877–1938) kaupunginlääkäri; tytär Anne-Marie (1885–1976) avioitui taidehistorioitsija Tancred Boreniuksen kanssa. ==Ammattiura== Runeberg toimi aluksi lääkärinä Vaasassa, Porvoossa ja Helsingissä. Hän oli Helsingin yleisen sairaalan assistentti 1873–1874 ja Suomen Lääkäriseuran sihteeri 1873–1875. Vuosina 1877–1907 Runeberg toimi Helsingin yliopiston sisätautiopin professorina ja oli lisäksi Henkivakuutusyhtiö Kalevan ylilääkäri 1881–1914. Runeberg toimi myös Suomen Lääkäriseuran ja Suomen Tiedeseuran puheenjohtajana. Hän sai valtioneuvoksen arvon 1907. Hänen mukaansa on nimetty suomalainen lääketieteellinen huomionosoitus J. W. Runebergin palkinto. ==Toiminta poliitikkona== Runeberg osallistui säätyvaltiopäiville pappissäädyn jäsenenä 1882, 1885, 1894, 1897, 1899, 1900, 1904 ja 1905. Hän oli kansanedustajana 1907–1908 edustaen Vaasan läänin pohjoista vaalipiiriä. Runeberg oli Helsingin kaupunginvaltuuston jäsenenä vuosien 1878–1903 välillä ja valtuuston puheenjohtajana 1888–1891. == Lähteet == * * * Helsingin yliopiston opettaja- ja virkamiesmatrikkeli 1640–1917, osa P–Ö. ===Viitteet=== Luokka:Suomen suuriruhtinaskunnan pappissäädyn valtiopäivämiehet Luokka:Kansanedustajat Luokka:Suomen ruotsalaisen kansanpuolueen poliitikot Luokka:Helsingin kaupunginvaltuutetut Luokka:Vaasan läänin pohjoinen vaalipiiri Luokka:Keisarillisen Aleksanterin-Yliopiston professorit Luokka:Suomalaiset professorit Luokka:Suomalaiset lääkärit Luokka:Vuonna 1843 syntyneet Luokka:Vuonna 1918 kuolleet
Lickingin piirikunta

Lickingin piirikunta on piirikunta Ohiossa, Yhdysvalloissa, jonka suurin kaupunki on Newark. Sen väkiluku oli 145 491 vuonna 2000. ==Maantiede== Lickingin naapuripiirikuntia ovat Knox pohjoisessa, Coshocton koillisessa, Muskingum idässä, Perry kaakossa, Fairfield lounaassa, Franklin lännessä ja Delaware luoteessa. ==Väestö== Piirikunnassa oli vuoden 2010 väestönlaskennassa 166 492 ihmistä. Etniset ryhmät jakautuvat valkoisiin, joita on 93,5%, mustiin (3,6%), alkuperäisamerikkalaisiin (0,3%) ja aasialaisiin (0,8%). Kotitalouden mediaanitulo on 54 699 dollaria ja köyhyysrajan alapuolella oli 11,6% väestöstä 2007–2011 välisenä aikana. ==Lähteet== == Aiheesta muualla == Luokka:Ohion piirikunnat
Senses Fail

Senses Fail on yhdysvaltalainen pop-punk- ja post-hardcoreyhtye New Jerseystä. Yhtyeen perustajajäsenenä voidaan pitää Buddy Nielseniä, joka etsi internetin avulla jäseniä tulevaan yhtyeeseensä. Rumpuja soittava Dan Trapp luki Buddyn kirjoittaman artikkelin netistä, ja kiinnostui mahdollisesta yhteistyöstä. Tuolloin Dan oli vasta 15-vuotias. Trapp kutsui mukaansa myös kitaraa soittavat ystävänsä Dave Millerin sekä Garrett Zablockin. Myöhemmin bassoa soitteleva Mike Glita yhtyi kokoonpanoon. Yhtye otti suuresti vaikutteita punkista, metallista sekä hardcoresta, miksaten niitä yhteen käyttäen emotionaalisia lyriikoita. Senses Failin ensimmäinen kustanne oli EP nimeltä From the Depths of Dreams, joka ilmestyi vuonna 2002. Ensimmäinen virallinen albumi ilmestyi 2004, Let In Enfold You, joka sisälsi 13 raitaa joista tunnetuimmat lienevät hitit Buried a Lie sekä Rum is for Drinking, Not for Burning. Vuonna 2006 ilmestyi yhtyeen viimeisin levy, Still Searching. Levy on myynyt Yhdysvalloissa lähes miljoona kappaletta, ja se sijoittuikin Yhdysvaltain billboard listoille sijalle #13. Yhtyeeltä ilmestyy vuonna 2008 uusi albumi, Life Is Not a Waiting Room. ==Jäsenet== * Buddy Nielsen (laulu) * Garrett Zablocki (kitara/laulu) * Dan Trapp (rummut) * Heath Saraceno (kitara/laulu)) ===Entiset jäsenet=== * Dave Miller (kitara) * James Gill (basso) * Mike Glita (basso/laulu) ==Albumit== Ilmestynyt Nimike Kustantaja Myynti U.S 7\. syyskuuta, 2004 Let It Enfold You Vagrant Records 360,000 10\. lokakuuta, 2006 Still Searching Vagrant Records 900,000 7\. lokakuuta, 2008 Life Is Not a Waiting Room Vagrant Records 26\. lokakuuta, 2010 The Fire Vagrant Records 26\. maaliskuuta, 2013 Renacer Staple 30\. kesäkuuta, 2015 Pull the Thorns from Your Heart Pure Noise 16\. kesäkuuta, 2018 If There Is Light, It Will Find You Pure Noise 2020 What The Thunder Said, Hell Is In Your Head Luokka:Yhdysvaltalaiset hardcore punk -yhtyeet Luokka:Yhdysvaltalaiset post-hardcore-yhtyeet
Kauppapankki

Kauppapankki on päivittäistavarakaupan tarjoama pankkipalvelu. Päivittäistavarakaupan tarjoama pankkipalvelu pyrkii yhdistämään asiakkaan käyntitiheyden helposti saatavilla oleviin pankkipalveluihin, ja pankkipalvelut tukevat samalla vähittäiskaupan myyntiä. Päivittäistavarakauppa voi tarjota asiakkaille omaa pankkiaan hyödyntävän luottokortin. S-Pankki on Suomen ensimmäinen ja ainoa kauppapankki. Muualla kauppapankkeja on muun muassa Ruotsissa ICA-ketjulla ja Britanniassa Tescolla. Yhdysvalloissa Walmart on julkistanut GoBank- palvelunhttp://www.forbes.com/sites/samanthasharf/2014/09/24/wal-mart-jumps- deeper-into-banking-with-new-mobile-checking- account/http://www.stltoday.com/business/columns/jim-gallagher/bounce-a-lot- banking-cheap-checking-comes-to- walmart/article_86f721e6-34b1-508a-a5a9-a911c2711b85.html. ==Lähteet== Luokka:Kauppa Luokka:Pankkitoimi
Johan Tallgren

Johan Tallgren (s. 17. heinäkuuta 1971) on suomalainen uuden musiikin säveltäjä. Hän on ollut uuden musiikin tapahtuman Musica nova Helsinki taiteellinen johtaja vuosina 2009-2013. Hän on Musiikin aika -festivaalin taiteellinen johtaja. Tallgren on valmistunut 1997 Sibelius-Akatemiasta musiikin maisteriksi. Hän on opiskellut säveltämistä professori Paavo Heinisen johdolla ja yksityisesti Pariisissa 1996–1997 Kaija Saariahon ja Philippe Manoury johdolla. Tallgren on opiskellut ja asunut pääasiassa ulkomailla, ja hänen sävellyksiään on esitetty runsaasti festivaaleilla. Vuonna 2005 hänellä oli sävellyskonsertti Musica nova Helsinki -festivaalilla. Tallgren on kirjoittanut musiikista 1990-luvulla eri lehtiin, etenkin Hufvudstadsbladetiin. ==Lähteet== *Musiikin tiedotuskeskus luettu 3.9.2008 *Matkalehti.fi luettu 3.9.2008 Luokka:Suomalaiset säveltäjät Luokka:Vuonna 1971 syntyneet Luokka:Elävät henkilöt
Timo Tuominen

Timo Tuominen (s. 1964 Salo) on suomalainen näyttelijä jolla on vuodesta 2004 ollut kiinnitys Suomen Kansallisteatteriin . Hän on esiintynyt myös mm. Helsingin Kaupunginteatterissa ja Teatteri Takomossa, jonka perustajajäsen hän on. Hän valmistui Teatterikorkeakoulusta vuonna 1995. Tuominen on tehnyt myös lukuisia televisio- ja elokuvarooleja. Salossa syntynyt Tuominen kävi koulunsa Ilmajoella. Tuominen on näytellyt muun muassa elokuvissa Arvon veli sekä Aavan meren tällä puolen sekä TV-sarjassa Klikkaa mua. Kansallisteatterissa hän on näytellyt muun muassa Kristian Smedsin Tuntemattomassa sotilaassa (Koskela), Reko Lundánin Kissassa kuumalla katolla, Juha Hurmeen Europaeuksessa ja Pirkko Saision näytelmässä Slava! Kunnia. Helsingin kaupunginteatterissa hänet on nähty pääosassa muun muassa musikaalissa Housut pois. Lisäksi hän vieraili Yle TV1 visailuohjelmassa Hyvät katsojat vuonna 2018. Tuominen on vuosia esittänyt belgialaisen Jacques Brelin lauluja. Tuominen on itse kääntänyt esittämänsä laulut. Käännettyjä lauluja on yli 80. Tuominen on tehnyt seitsemän Brel- levytystä: # Avec Jacques Brel # Encore Brel # Brel album # Brel: Ne # En concert # Kun ei ole muuta kuin... # Seuraava Levytettyjä kappaleita on 75. == Dubbaukset == ==Lähteet== == Aiheesta muualla == * Luokka:Suomalaiset näyttelijät Luokka:Vuonna 1964 syntyneet Luokka:Elävät henkilöt
Eredivisie (jääkiekko)

Eredivisie on jääkiekon pääsarjataso Alankomaissa. Sarjan järjestämisestä vastaa Alankomaiden jääkiekkoliitto Nederlandse IJshockey Bond. Eredivisie on ollut kaudesta 2015–2016 lähtien käytännössä Alankomaiden toiseksi korkein sarjataso, sillä maan parhaat joukkueet pelaavat BeNe Leaguessa yhdessä belgialaisten joukkueiden kanssa. Kansallisesta mestaruudesta kamppailevatkin lähinnä BeNe Leaguen joukkueiden kakkosjoukkueet. Eredivisien erikoisuutena on Alankomaiden naisten jääkiekkomaajoukkueen osallistuminen siihen. == Joukkueet kaudella 2015–2016 == Joukkue Kaupunki Amstel Tijgers-2 Amsterdam GIJS Groningen Groningen Eaters Geleen Sittard-Geleen HIJS Hokij Den Haag Haag Tilburg Trappers-2 Tilburg Tilburg Trappers-3 Tilburg UNIS Flyers Heerenveen Heerenveen Eindhoven Kemphanen-2 Eindhoven Dordrecht Lions-2 Dordrecht ’s-Hertogenbosch Red Eagles-2 ’s-Hertogenbosch Zoetermeer Panters-2 Zoetermeer Nijmegen Devils Nijmegen Alankomaiden naisten jääkiekkomaajoukkue == Alankomaiden mestarit == Kausi Mestari Joukkueita 1945–1946 H.H.IJ.C. Den Haag 3 1946–1947 T.IJ.S.C. Tilburg 3 1947–1948 H.H.IJ.C. Den Haag 4 1948–1949 ei pelattu 1949–1950 IJsvogels Amsterdam 3 1950–1964 ei pelattu 1964–1965 H.IJ.S. Hoky Den Haag 5 1965–1966 H.IJ.S. Hoky Den Haag 5 1966–1967 H.IJ.S. Hoky Den Haag 5 1967–1968 H.IJ.S. Hoky Den Haag 5 1968–1969 H.IJ.S. Hoky Den Haag 3 1969–1970 S.IJ. Den Bosch 4 1970–1971 Tilburg Trappers 5 1971–1972 Tilburg Trappers 10 1972–1973 Tilburg Trappers 7 1973–1974 Tilburg Trappers 6 1974–1975 Tilburg Trappers 6 1975–1976 Tilburg Trappers 8 1976–1977 Feenstra Verwarming Heerenveen 7 1977–1978 Feenstra Verwarming Heerenveen 6 1978–1979 Feenstra Flyers Heerenveen 10 1979–1980 Feenstra Flyers Heerenveen 10 1980–1981 Feenstra Flyers Heerenveen 9 1981–1982 Feenstra Flyers Heerenveen 8 1982–1983 Feenstra Flyers Heerenveen 8 1983–1984 Vissers Nijmegen 8 1984–1985 Deko Builders Amsterdam 10 1985–1986 Lada GIJS Groningen 9 1986–1987 IJ.H.C. Rotterdam Panda’s 8 1987–1988 Spitman Nijmegen 8 1988–1989 Gunco Panda’s Rotterdam 8 1989–1990 Gunco Panda’s Rotterdam 8 1990–1991 Peter Langhout Reizen Utrecht 7 1991–1992 Pro Badge Utrecht 6 1992–1993 Flame Guards Nijmegen 7 1993–1994 Couwenberg Trappers Tilburg 10 1994–1995 Couwenberg Trappers Tilburg 7 1995–1996 CVT Keuken Trappers Tilburg 6 1996–1997 Fulda Tigers Nijmegen 8 1997–1998 Van Heumen Tigers Nijmegen 7 1998–1999 Agio Huys Tigers Nijmegen 6 1999–2000 Agio Huys Tigers Nijmegen 7 2000–2001 Diamant Trappers Tilburg 6 2001–2002 Boretti Tigers Amsterdam 5 2002–2003 Boretti Tigers Amsterdam 5 2003–2004 Amsterdam Bulldogs 4 2004–2005 Amsterdam Bulldogs 6 2005–2006 Hatulek Emperors Nijmegen 6 2006–2007 Tilburg Trappers 6 2007–2008 Tilburg Trappers 7 2008–2009 HYS The Hague 9 2009–2010 Romijnders Devils Nijmegen 2010–2011 HYS The Hague 2011–2012 Ruijters Eaters Geleen 2012–2013 HYS The Hague 2013–2014 Tilburg Trappers 2014–2015 Tilburg Trappers 2015–2016 2016–2017 2017–2018 2018–2019 2019–2020 == Lähteet == == Aiheesta muualla == * www.nijp.nl Luokka:Alankomaiden jääkiekko Luokka:Jääkiekkosarjat
FCG Finnish Consulting Group

FCG Finnish Consulting Group -konserni (FCG) on monialainen Suomessa ja kansainvälisesti toimiva Suomen Kuntaliiton omistama konsulttiyritys. Konserniyhtiöt edeltäjineen ovat olleet mukana yhdyskunnan eri osa-alueiden rakentamisessa miltei 70 vuotta Suomessa ja miltei 50 vuotta kansainvälisesti. Konsernin toimiala on laajentunut yhdyskuntasuunnittelusta tietomallintamiseen ja digitaaliseen liiketoimintaan. FCG-konserniyhtiöiden palveluksessa on noin 750 henkilöä. == Toiminta == FCG tarjoaa julkisten palveluiden kehittämisen, johdon konsultoinnin, monialaisen koulutuksen, yhdyskuntasuunnittelun ja vesihuollon sekä talonrakennuksen ja korjausrakentamisen palveluita. Yhtiön tuotteisiin kuuluvat myös työnhaku- ja rekrytointipalvelu Kuntarekry ja uusien työntekijöiden perehdytykseen tarkoitettu Intro-perehdytystyökalu. Yhtiön asiakkaina on laajasti sekä yksityisen että julkisen sektorin organisaatioita. Yhtiön omistaa Kuntaliitto Holding Oy. FCG-konserni syntyi vuonna 2005, kun Suomen Kuntaliitto ja Helsingin yliopiston Holding Oy allekirjoittivat sopimuksen Suunnittelukeskus Oy:n (sittemmin FCG Planeko Oy), Efeko Oy:n (aiemmin Efektia Oy, Kuntakoulutus Oy) toimintojen yhdistämisestä FCG Finnish Consulting Group ‑nimiseksi koulutus- ja konsulttiyritykseksi. Konserni on laajentanut tarjontaansa yritysostoilla. FCG-konsernilla on koko Suomen kattava toimipaikkaverkosto ja tytäryhtiöitä eri puolilla maailmaa. Konsernin kansainvälinen toiminta on laajaa. Konserniyhtiöt ovat vuosien aikana tehneet yli 5 000 kehitysprojektia yli 150 maassa eri puolilla maapalloa. Antamiensa tietojen mukaan FCG työllistää yli 700 henkeä ympäri maailman. Finnish Consulting Groupin toimitusjohtaja on Tommi Kajasoja. Vuonna 2020 yhtiö osti kuntatalouden yritys Perlaconin. ==Historiaa== FCG:n alku oli vuonna 1949 perustettu Maaseudun keskusrakennustoimisto (MKR), jonka tehtävänä oli palvella maaseutukuntia rakentamisasioissa. MKR suunnitteli varsinkin kansakoulurakennuksia, joita tehtiin 1950-luvulla paljon suurille sodanjälkeisille ikäluokille. Toimisto tarjosi pienten koulujen tyyppipiirustuksia, kahdeksaa erilaista tyyppikoulua, vuonna 1949 järjestetyn yleisen arkkitehtuurikilpailun perusteella. Tyyppipiirustusten mukaan rakennettiin 464 kansakoulua ja niiden asunto- ja talousrakennuksia. Lisäksi MKR suunnitteli 1950-luvun loppuun mennessä kaikkiaan 385 erilaista koulurakennusta, mukaan lukien opettajien asuinrakennukset ja oppilasasuntolat. ==Lähteet== == Kirjallisuutta == *Wik, Henri: FCG 70 : Fabianinkadun kaksiosta kansainväliseksi konserniksi. FCG 2019. ISBN 9789517752589. == Aiheesta muualla == * FCG-konserni Luokka:Suomalaiset konsultointiyhtiöt
Laajalahti (merenlahti)

thumb|400px|Laajalahti Helsingin Munkkiniemestä katsottuna. Taustalla Espoon Keilaniemen toimistotalot Laajalahti () on Suomenlahdesta pohjoiseen työntyvä, noin 5 km pitkä ja enimmillään lähes 3 km leveä merenlahti Helsingin ja Espoon rajalla. Sen erottavat avomerestä Koivusaari ja Hanasaari sekä niiden kautta kulkeva Lauttasaaresta Espoon-puoleiselle manterelle johtava Länsiväylän maapenger siltoineen. Laajalahdesta työntyy edelleen pohjoiseen Iso Huopalahti, jonka erottaa Laajalahdesta Tarvon ja Turunväylän maapenger siltoineen. Itäpuolella sijaitsevasta Seurasaarenselästä Laajalahden erottaa saariketju, jonka muodostavat Kuusisaari, Lehtisaari, Kaskisaari ja Lauttasaari. Lehtisaaresta johtaa Kuusisaarentien silta Espoon puolelle Otaniemeen. Laajalahden rannalla sijaitsevat Helsingin puolella Munkkiniemi, Espoon puolella sen mukaan nimensä saanut Laajalahden kaupunginosa, keskelle lahtea työntyvä Otaniemi ja sen eteläpuolella Keilaniemi. Lahden pohjoisrannalla sijaitsevat Akseli Gallen-Kallelan museo Tarvaspää ja Villa Elfvik. Lahden länsirannalla, Otaniemen pohjoispuolella oleva osa lahtea on mataloitunut ja muuttunut osittain kosteikoksi. Se on pää­kaupunki­seudun parhaita lintuvesiä, jossa pesii runsaasti lintuja ja jossa monet linnut myös levähtävät muutto­matkoillaan. Alueelle on perustettu 1,8 neliö­kilo­metrin laajuinen luonnonsuojelualue, johon kuuluu sekä avo­vettä että ruovikko­alue, ranta­lehtoja ja -niittyjä. Lintuja voi tarkkailla alueelle pystytetyistä lintu­torneista. == Lähteet == == Kirjallisuutta == * Hirvonen, Heikki 1994: Laajalahden pesivän vesi- ja rantalinnuston muutokset vuosina 1984-1993. - Metsähallitus. Vantaa. ISBN 951-47-9254-8 Luokka:Suomen lahdet Luokka:Helsingin luonto Luokka:Espoon luonto Luokka:Munkkiniemi
Terpitsa

Terpitsa eli Terpilitsa () on kylä ja maalaiskunta Leningradin alueen Volossovan piirissä Venäjällä. Se sijaitsee piirin keskiosassa Hatsinan ja Iivananlinnan välisen rautatien pohjoispuolella. Kunnassa on asukkaita 1 500 henkeä (vuonna 2006). Kunnan hallinnollinen keskus on Terpitsan kylä, jossa asuu suurin osa asukkaista. Lisäksi siihen kuuluu 12 muuta kylää: Hutenka (), Kalmus (), Kanasko (), Korkka (), toinen Korkka (), Kylväjä (), Piäsä (), Potopia (), Rekkova (), Tatjanino (), Vernitsa () ja Voislova (). Ennen toista maailmansotaa sedulla asui venäläisten lisäksi myös inkerinsuomalaisia ja virolaisia. Suomalaiset kuuluivat Moloskovitsan ja Kupanitsan luterilaisiin seurakuntiin. Paikallisia nähtävyyksiä ovat Vrangelin kartano Terpitsassa sekä entisessä Ruskolitsan kylässä sijaitsevat Korfin ja Vrangelin kartano ja Kristuksen kirkastumisen kirkko. Kunnan päämies on Ljubov Djakova, kunnanhallinnon päämies Viktor Savenkov. ==Lähteet== ==Aiheesta muualla== * Terpitsan kunnan sivusto * Terpitsan kartano Leningradin alueen kulttuuri -tietosanakirjassa * Ruskolitsan kartano Leningradin alueen kulttuuri -tietosanakirjassa Luokka:Moloskovitsan kylät Luokka:Volossovan piirin kunnat
Guam olympialaisissa

Guam on osallistunut kesäolympialaisiin vuoden 1988 Soulin kisoista alkaen. Talviolympialaisiin se on osallistunut kerran, vuonna 1988 yhden urheilijan voimin. Maan mitalitili on olympiakisoissa vielä avaamatta. Sijoitusten perusteella kaikkien aikojen paras guamilainen olympiaurheilija on judoka Ricardo Blas Jr., joka vuoden 2012 Lontoon olympialaisissa sijoittui raskaassa sarjassa yhdeksänneksi voitettuaan yhden ottelun. == Lähteet == *
Kristine Lilly

Kristine Marie Lilly Heavey (s. 22. heinäkuuta 1971 Wilton, Yhdysvallat) on yhdysvaltalainen jalkapalloilija. Hän on kaksinkertainen olympiavoittaja ja hän on voittanut myös kaksi maailmanmestaruutta. Lilly pelaa joko keskikentällä tai hyökkääjänä. == Ura == Lilly pelasi yliopistojalkapalloa Pohjois-Carolinan yliopistossa voittaen useita NCAA:n mestaruuksia ja parhaan naispelaajan palkinnon vuonna 1991. Yliopistouran jälkeen hän on pelannut Yhdysvalloissa Boston Breakersissä WUSA-liigassa ja Ruotsissa KIF Örebrossa sekä Tyresö FF:ssä. Yhdysvaltojen maajoukkueessa Lilly pelasi ensimmäisen kerran elokuussa 1987 Kiinaa vastaan. Sittemmin hän on urallaan rikkonut kaikki ennätykset pelatuissa maaotteluissa. Lilly on pelannut 346 maaottelua, ja hän ylitti norjalaisen Heidi Støren nimissä olleen naisten entisen ennätyksen (151) jo vuonna 1998. Lilly on maajoukkueen kapteeni ja hän on voittanut olympiakultaa Atlantassa 1996 ja Ateenassa 2004 sekä hopeaa Sydneyssä 2000. Hän on voittanut maailmestaruuden kahdesti vuosina 1991 ja 1999. Lisäksi hänellä on MM-kisoista kolme pronssia. Ennen Pekingin olympialaisia hän oli ollut jokaisen Yhdysvaltojen pelaaman maailmanmestaruusturnauksen tai olympialaisten ottelun avauskokoonpanossa. Pekingistä Lilly jäi pois äitiysloman vuoksi. Lilly on ollut kahdesti ehdolla Fifan vuoden pelaaja -äänestyksessä. Hän oli äänestyksen toinen 2006 ja viides 2004. == Lähteet == * === Viitteet === == Aiheesta muualla == * Kristine Lillyn virallinen sivusto Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1971 syntyneet Luokka:Elävät henkilöt
Friendship Highway

Friendship Highway (; , 'Kiina–Nepal-tie') on Tiibetin tasangolla kulkevan tien nimi. Tie kulkee Tiibetin pääkaupungin Lhasan ja Nepalin pääkaupungin Katmandun välilläInfo, Tibet, Luettu 13.5.2012 . Tiellä on useita nähtävyyksiä ja vaihtelevaa vuoristomaisemaa, ja se on matkailijoiden suosiossa. Reitin varrella sijaitsevat muun muassa Tingrin kaupunki ja sen lähellä oleva Mount Everest -vuoriTibettravel.info Luettu 13.5.2012.. == Lähteet == == Aiheesta muualla == Luokka:Kiinan tiet Luokka:Tiibetin liikenne Luokka:Nepalin liikenne
Seltsa

Seltsa () on kylä, samanniminen taajama ja maalaiskunta Leningradin alueen Volossovan piirissä Venäjällä. Se sijaitsee piirin pohjoisosassa Pietarin ja Narvan välisen maantien varrella. Kunnassa on asukkaita 2 100 henkeä (vuonna 2006). Vuonna 2006 perustettuun Seltsan kuntaan kuuluu entinen Koskovan volosti sekä osa Lopitsan volostista. Hallinnollinen keskus on Seltsan taajama, jossa asuu suurin osa asukkaista. Lisäksi kuntaan kuuluu Seltsan kylä ja 10 muuta kylää: Kivantsa eli Kivanitsa (), Kolpovitsa (), Koskova (), Krasnaja Myza (), Motolitsa (), Ontuksi (), Ruttenitsa (), Slobodka (), Solkkova () ja Topernitsa (). Ennen toista maailmansotaa sedulla asui venäläisten lisäksi inkerinsuomalaisia, jotka kuuluivat Kupanitsan ja Serepetan luterilaisiin seurakuntiin. Paikallisia nähtävyyksiä ovat entisen Korfin kartanon puisto Seltsassa, Koskovan postiasema, Korfin ja Rymaševskin kartano Ontuksissa sekä Solkkovan ortodoksinen kirkko. Kunnan päämies on Aleksei Durov, kunnanhallinnon päämies Jelena Jemeljanova. ==Lähteet== ==Aiheesta muualla== * Seltsan kartano Leningradin alueen kulttuuri –tietosanakirjassa Luokka:Kupanitsan kylät Luokka:Volossovan piirin kunnat
Warner/Chappell Music

Warner/Chappell Music, Inc. on yhdysvaltalainen musiikkikustantamo ja osa Warner Music Groupia. Yhtiö muodostui, kun se osti monia eri musiikkikustantamoja, kuten M. Witmark & Sonsin, Remick Music Corporationin, Harms, Inc.:n, Chappell & Co.:n ja Tamerlane Musicin."Who Became Us," Warner/Chappell Music -sivusto Warner/Chappell myi Warner Bros. Publicationsin Alfred Publishingille vuonna 2005.Warner Music Groupin vuosittainen reportti ajanjakson lopussa 30. syyskuuta 2006, sec.gov ==Lähteet== Luokka:Yhdysvaltalaiset yritykset Luokka:Musiikkikustantamot
Rainydayz Remixes

Rainydayz Remixes on yhdysvaltalaisen hip hop -tuottaja AmpLiven remiks- albumi, joka pohjautuu Radioheadin In Rainbows -albumiin. Levyllä kappaleiden päälle rappaavat Del The Funky Homosapien, Too Short, Chali 2na, MC Zumbi ja Codany Holiday. Rainydayz Remixes sai huomiota osakseen, kun Warner/Chappell yritti pysäyttää sen ilmaisen jakamisen Internetissä, mutta myöhemmin asiasta sovittiin, ja albumia sai jakaa ilmaiseksi. ==Kappaleet== # # # # # # # # ==Aiheesta muualla== * Soundi - In Rainbows - Amplive Rainydayz Remixes * OneSevenSevenSix - AmpLive (lataa albumi ilmaiseksi Internetistä) Luokka:Vuoden 2008 remix-albumit Luokka:Yhdysvaltalaiset hip hop -albumit
Baigongin piiput

Baigongin piiput ovat piipunkaltaisia muodostumia lähellä Baigonginvuorta, Qinghain maakunnassa, Kiinassa. Kaksi piippua on luolassa pyramidia muistuttavassa luonnonmuodostelmassa vuorella ja lisää on Tosonjärven rannalla 80 metriä vuorelta. Piippuja on pidetty todisteena avaruusolentojen vierailuista Maan päällä. == Lähteet == Luokka:Arkeologiset kohteet Kiinassa Luokka:OOPArt Luokka:Qinghai
Hyrylän lukio

Hyrylän lukio on lukio- ja kulttuuritalo Moniossa sijaitseva keskikokoinen lukio. Sen rehtorina toimii Seppo Kärpänen ja apulaisrehtorina Anne Laajaniemi. Hyrylän lukio on mukana mm. Platonin Akatemiassa, joka pyrkii jatkamaan Sokrateen aloittamaa poikkitieteellistä keskusteluperinnettä. Muita Tuusulan lukioita ovat Jokelan lukio sekä Kellokosken lukio. == Aiheesta muualla == * Hyrylän lukion sivut Luokka:Tuusulan oppilaitokset Luokka:Suomen lukiot
Maharbek Hadartsev

Maharbek Hasbijevitš Hadartsev (s. 2. lokakuuta 1965) on entinen vapaapainija, joka edusti urallaan kansainvälisellä tasolla Neuvostoliittoa, "IVY:n joukkuetta", Venäjää ja Uzbekistania. Kansallisuudeltaan hän on osseetti. Hän hallitsi ylivoimaisesti 90 kilogramman painoluokkaa 1980-luvun lopulla ja 1990-luvun alkupuoliskolla. Nuorempien ikäluokkien arvokisoissa kultamitaleita kahmineen Hadartsevin ensimmäiset aikuisten arvokilpailut olivat 1986 Budapestin MM-kilpailut, joissa hän voitti kultamitalin ja jätti itäsaksalaisen Torsten Wagnerin hopealle. Aiemmin saman vuoden keväällä hän oli voittanut sarjansa maailmancupissa. 1987 Hadartsev voitti EM- ja MM- kultaa, ja 1988 uran toisen Euroopan mestaruuden lisäksi olympiakultaa Soulin kisoista. Samana vuonna hän voitti myös maailmancupin ja FILA:n GP- gaalanturnauksen. Hadartsev voitti MM-kultaa myös kolmena seuraavana vuonna. 1989 MM-kisojen finaalissa hän voitti yhdysvaltalaisen James Scherrin 3-0 ja 1990 niin ikään yhdysvaltalaisen Chris Campbellin pistein 1-0. 1991 hän voitti Varnan maailmanmestaruuden lisäksi kultaa myös EM-Stuttgartista, missä hän voitti loppuottelussa Unkarin Gabor Tothin. Seuraavana vuonna Toth oli jälleen vastassa loppuottelussa tämän kotimaassa käydyissä EM-kisoissa, mutta Hadartsev selviytyi jälleen voittajana. Barcelonan olympialaisissa Hadartsev voitti uransa toisen olympiakultansa. Hänen otteluidensa piste-ero oli melko huikea 25-2. Hän pudotti Campbellin välierissä ja voitti finaalissa Turkin Kenan Simsekin. 1993 Toronton MM-kisoissa Venäjää edustamaan siirtynyt Hadartsev jäi pronssille ja 1994 MM-Istanbulissa sekä 1995 MM-Atlantassa hopealle. 1995 Fribourgin EM-kisoista hän voitti vielä uransa viidennen Euroopan-mestaruuden, mikä jäi hänen uransa viimeiseksi arvokisavoitoksi. 1996 Budapestin EM-kisoissa Hadartsev jäi urallaan ensimmäistä kertaa arvokisamitalien ulkopuolelle sijoituttuaan kuudenneski. Kuitenkin vielä Atlantan olympialaisissa hän selvitti tiensä loppuotteluun, missä kuitenkin iranilainen kaksi edellistä MM-kultamitalia voittanut painoluokan uusi valtias Rasul Khadem Azghadi oli parempi. Hadartsev otti osaa vielä 2000 Sydneyn olympialaisiin Uzbekistanin edustajana 85 kilogramman painoluokassa, missä voitti Turkin Ali Özenin mutta kärsi tappion Yang Hyung-Molle. Seuratasolla 178 senttimetrin pituinen ja 91 kilogramman painoinen Hadartsev edusti SKA Vladikavkazia. Hänen valmentajanaan toimi Kazbek Dedikajev. ==Aiheesta muualla== * Maharbek Hadartsev FILA:n tietokannassa Luokka:Neuvostoliittolaiset vapaapainijat Luokka:Venäläiset vapaapainijat Luokka:Uzbekistanilaiset vapaapainijat Luokka:Neuvostoliittolaiset olympiavoittajat Luokka:Venäläiset olympiavoittajat Luokka:Vuonna 1965 syntyneet Luokka:Elävät henkilöt
Tervolan lukio

Tervolan lukio on lukio Tervolan kunnassa. Lukio sijaitsee kuntakeskuksessa Lapinniemen alueella. Koulu toimii paljolti yhteistyössä Lapinniemen koulun kanssa, useat lukion opettajat opettavat myös Lapinniemen koulussa. Tervolan lukion rehtorina toimii Essi Varajärvi. == Lukion historiaa == 1950-luvulla kun haluttiin perustaa Tervolaan oma oppikoulu, olivat useat henkilöt yhteydessä pääministeri Urho Kekkoseen, joka itse kirjeessään ilmoitti määrärahojen löytyvän ja että koulun voitaisiin saada käynnistymään mahdollisimman pian. 1956 aloitti Tervolan viisiluokkainen oppikoulu. Yksityisen kannattajayhdistyksen turvin alettiin suunnitella uutta koulurakennusta, joka valmistui vuonna 1960 ja on peruskorjattu vuonna 2004. Lukioksi koulu muutettiin vuonna 1966 ja ensimmäiset ylioppilaat valmistuivat kolme vuotta myöhemmin. == Lähteet == * Tervolan lukion kotisivut == Aiheesta muualla == * Suomen yksityisten oppikoulujen digitaalinen matrikkeli Luokka:Tervola Luokka:Suomen lukiot
Hauklampi (Espoo, Luukki)

Hauklampi on yksi Luukin ulkoilualueen lammista Espoon pohjoisosassa Lahnuksen kaupunginosassa. Se sijaitsee Vihdintien pohjoispuolella, lähellä Käärlampea ja Hepolampea. Hieman erillään niistä sijaitsevat lännempänä Mustlampi, Väärälampi ja Halkolampi. Myllyjärvi on kaakossa; Vihdintien eteläpuolelle jäävät Kaitalampi ja Luukinjärvi. Hauklampi tarjoaa mahdollisuudet niin uinnille kuin kalastuksellekin. Lisäksi ympäristö soveltuu marjastukseen ja sienestykseen.http://www.nic.fi/~goz/espoonjarvet/hauklampi.htm Lammessa tavattavia kalalajeja ovat ahvenet ja hauet, joiden lisäksi sinne on istutettu siikoja ja ankeriaita. Hauklampi yltää yli kymmenen metrin syvyyteen. == Lähteet == Luokka:Espoon järvet Luokka:Lahnus Luokka:Vantaanjoen vesistö
Arctic National Wildlife Refuge

Arctic National Wildlife Refuge (ANWR) on 7 708 952 hehtaarin luonnonsuojelualue Pohjois-Alaskassa Yhdysvalloissa. Lähin paikkakunta on Kaktovik Beaufortinmeren rannikolla. Alaskan liityttyä osavaltiona Yhdysvaltoihin 1959 osa alueesta suojeltiin 1960 presidentti Dwight D. Eisenhowerin alaisen sisäministeri Fred Andrew Seatonin määräyksellä. Vuonna 1980 kongressi sääti Alaska National Interest Lands Conservation Actin, joka laajensi aluetta. Alueen pohjoisosa Beaufortinmeren rannikolla on puutonta tundraa. Rannikkoalanko ulottuu aina Brooks Rangelle asti. Karibulaumat vaeltavat rannikolle kesä-heinäkuussa poikimaan. Brooks Range toimii myös vedenjakajana, jonka eteläpuolelta vedet virtaavat etelään Yukonjokeen. Eteläisin osa aluetta on havumetsää kasvavaa taigaa. Alueella on määritetty olevan 5,7–16,0 miljardin barrelin hyödyntämiskelpoiset öljyvarat, joiden hyödyntämisestä on taisteltu 1970-luvun lopusta lähtien. Porausta oltiin sallimassa 1989, kun Exxon Valdezin öljyonnettomuus kaatoi lakialoitteen. Presidentti Bill Clinton kaatoi veto-oikeudellaan toisen lakialoitteen 1996. 2000-luvulla presidentti George W. Bush ilmoitti tukevansa öljyn- ja kaasunporausta alueelta, ja aloite läpäisi edustajainhuoneen, mutta senaatti hylkäsi sen 2002. Republikaanit tekivät kaksi yritystä sallia öljynporaus muiden lakien kylkiäisenä 2005, jotka molemmat kaadettiin. Joulukuussa 2005 Alaskan senaattori Ted Stevens lisäsi lakialoitteen puolustusmäärärahojen joukkoon, mutta demokraatit kaatoivat sen viivytyspuheillaan. ==Aiheesta muualla== * Arctic National Wildlife Refuge Luokka:Yhdysvaltain luonnonsuojelualueet Luokka:Alaskan maantiede
Sorvalampi (Espoo)

Sorvalampi () on lampi Espoon pohjoisosassa Röylän kaupunginosassa, Velskolan Pitkäjärven itäpuolella. Sorvalampi on noussut uimarien suosioon, ja sen rannalla on kesämökkejä. Lampi on pieni, sen pinta-ala on 1,1 hehtaaria ja rantaa on noin 500 metriä. Jyrkkään kallioon rajoittuvan lammen itäpuolella on Häkläjärvi. Lammen nimi johtuu kalannimestä sorva (ruotsiksi sarv). Lammen lähellä on samanniminen asuinalue.Espoon kaupunki , viitattu 23.5.2014 == Lähteet == Luokka:Espoon järvet Luokka:Vantaanjoen vesistö Luokka:Röylä
Daedong

Daedong (, hanja 大同江, McCune–Reischauer Taedong-gang) on Korean demokraattisessa kansantasavallassa virtaava 439 kilometrin mittainen joki.Britannica Online Encyclopedia: Taedong River Sen reitillä sijaitsee muun muassa pääkaupunki Pjongjang. Taedong lähtee vuorilta ja laskee lännessä Keltaisenmeren Koreanlahteen. == Lähteet == == Aiheesta muualla == Luokka:Pohjois-Korean joet Luokka:Keltaiseenmereen laskevat vesistöt
Kolositsa

Kolositsa () on kylä, samanniminen taajama ja entinen maalaiskunta Leningradin alueen Volossovan piirissä Venäjällä. Se sijaitsee piirin länsiosassa Pietarin ja Narvan välisen maantien varrella, Hatsina–Iivananlinna-radan pohjoispuolella. Taajamassa on 800 ja kylässä 48 asukasta (vuonna 2017). Kolositsan kunta liitettiin Suuren-Ruutan kuntaan vuonna 2019. Kolositsan kylän ja taajaman lisäksi siihen kuuluivat Hottentsan eli Hotinitsan (ven. Hotynitsy), Kutrinan (Kudrino), Moloskovitsan (Moloskovitsy), Rievitsän (Hrevitsy), Sakoritsan (Zagoritsy), Suuren-Osertsan eli Oseritsan (Bolšije Ozertitsy) ja Usevitsan (Uševitsy) kylät sekä Moloskovitsan taajama. Vuonna 2017 kunnassa oli 1 800 asukasta. Ennen toista maailmansotaa sedulla asui venäläisten lisäksi virolaisia ja inkerinsuomalaisia, jotka kuuluivat Moloskovitsan luterilaiseen seurakuntaan. Paikallisia nähtävyyksiä ovat Kolositsan ortodoksinen ja raunioitunut Moloskovitsan luterilainen kirkko. ==Lähteet== Luokka:Moloskovitsan kylät Luokka:Volossovan piiri
Moraalitalous

Moraalitalous on Ilkka Kauppisen toimittama kirja. Sen on kustantanut Vastapaino. Artikkeleja kirjaan ovat kirjoittaneet Jan Otto Andersson, William J. Booth, Kaj Ilmonen, Vuokko Jarva, Raija Julkunen, Ilkka Kauppinen, Eerik Lagerspetz, Thomas W. Pogge, Andrew Sayer ja Tuomo Takala. Kirja johdattaa lukijan talouden, politiikan ja yhteiskunnan suhteita käsitteleviin peruskysymyksiin. == Lähteet == Luokka:Suomalaiset tietokirjat